Undanfarin ár hefur myndast heit umræða um það hver besti karlkylfingur allra tíma sé . Tveir kylfingar eru iðulega nefndir í því samhengi , Tiger Woods og Jack Nicklaus . Norður-Írinn Rory McIlroy mætti til Golf Channel á dögunum í viðtal og var hann þá spurður að því hvort að Tiger Woods væri sá besti frá upphafi . McIlroy sagðist ekki geta mótmælt því og færði rök fyrir sínu máli . „ Tiger hefur augljóslega ekki unnið jafn marga risatitla [ og Nicklaus ] en hann mun vinna flest mót á PGA mótaröðinni og eiga mörg önnur met . Hann gæti enn bætt met Nicklaus en ég held að í sögu íþróttarinnar hafi enginn spilað betra golf en Tiger Woods . Tímabilið 2000 til 2001 , enginn hefur spilað golf á sama stigi og hann gerði . Þess vegna held ég að hann sé sá besti frá upphafi því enginn hefur spilað jafn vel og hann . Mér finnst sigrarnir 82 á PGA mótaröðinni næstum því tilkomumeiri en risatitlarnir 15 . Að vakna á hverjum morgni og hugsa : Jæja , ég ætla að halda áfram á minni vegferð , halda áfram að vera sá besti - og hann er enn að . “